Fyrir skömmu fannst rostungstönn á Brimilsvöllum í Snæfellsbæ . Gunnar Tryggvason sem rekur ferðaþjónustuna þar sagði í samtali við Skessuhorn að hann hafi verið í fjörunni að ná í efni . „ Faðir minn var búinn að moka upp haug af efni þarna og þegar mig ber að garði er þýskur ferðamaður að sniglast í kringum hauginn . Hann rak augun í tönnina sem ég fór með til Leifs Á. Símonarsonar jarðfræðings hjá Háskóla Íslands sem skoðaði hana . Áætlaði hann að tönnin gæti verið um 10 þúsund ára gömul . Það kom Leifi á óvart hvað tönnin var heilleg . Hún er 47 sentimetrar að lengd og vegur um tvö kíló . “ Gunnar bætir við að karlrostungar og karlselir séu kallaðir brimlar og gæti gátan um nafn jaðarinnar verið leyst með þessum fundi . „ Kannski að hinn eini sanni Brimill sé fundinn , “ sagði Gunnar glettinn að lokum . Á myndinni er Gunnar Tryggvason ásamt syni sínum Benedikt með tönnina góðu .